ZAPISNIK
Sa sjednice Općinskog vijeća Općine Jarmina održane dana 14. travnja 2014. godine u 20:00 sati u prostorijama Općine Jarmina.

NAZOČNI :                                                                       ODSUTNI:

1. MARIO ROŽIĆ                                                  1. MARKO MLINAR

2. STJEPAN BENČIĆ                                            2. STEVO CULEJ

3. VLADIMIR KLARIĆ

4. MARIO CAFUTA

5. JOSIP HANŽEK

6. STJEPAN DADIĆ

7. DRAGUTIN CULI

8. MARIO MATIĆ

9. TATJANA LUSAVEC                                                                                  

Predsjednik  Općinskog vijeća Mario Rožić pozdravio je nazočne i utvrdio da postoji

 Kvorum, te za današnju sjednicu predlaže:

DNEVNI RED
1. Usvajanje zapisnika sa prethodne sjednice

2. Aktualni sat

3. Obilježavanje Dana općine i donošenje Odluke o dodjeli priznanja Općine Jarmina,

4. Donošenje Odluke o naknadi za razvoj vodoopskrbe.

5. Usvajanje Programa o socijalnoj skrbi.

6. Izmjene i dopune proračuna Općine Jarmina u 2014. Godini.

7. Usvajanje Pravilnika o pristupu informacijama i ponovnu uporabu informacija Općine Jarmina.

8. Razno.

 Dnevni red jednoglasno usvojen.

Točka 1.
1.1

Zapisnik sa prethodne sjednice je jednoglasno usvojen.

Točka 2.
2.1

A. Draganić pojasnio je da program „Pomoć u kući starijim osobama“ i gerontodomaćice po sadašnjim uvjetima djeluju do 01.05.2014. godine a nadalje se traži rješenje po novim uvjetima koje propiše Ministarstvo … , te se nakon rasprave dao mandat – povjerenje njemu kao načelniku da stvara preduvjete – licence i odobrenja, za nastavak programa.

2.2

A. Draganić je otvorio raspravu i zatražio mišljenje vijeća oko produženja ugovora za dolazak BIBLIOBUSA u mjesto Jarmina,uz osvrt da je u prošloj godini bio jako mali broj korisnika čitaonice,oko 27 korisnika, nakon rasprave pojedinaca, načelnik se ovlastio za stvaranje pretpostavki nepotpisivanja daljnje suradnje jer je broj korisnika u Jarmini izuzetno mali, a otvorilo se pitanje mogućnosti otvaranje školske knjižnice vanjskim korisnicima tj. mještanima Jarmine koje bi Općina podupirala sa 5.000.oo kuna godišnje.
Točka 3.
3.1
 A. Draganić je u ime odbora iznio prijedlog programa obilježavanja Dana općine:
· Subota 19.04.2014.g. na prostoru „KAJ“-a –uskrsni krijes od 20,oo sati, sa prigodnim domjenkom (slanina, kobasice) i vinom,

· Nedjelja 20.04.2014. g. humanitarni koncert, kino sala 19,30 sati,

 jarminaćki bendovi za obitelj Horvat,

· Ponedjeljak 21.04.2014.g. svečana sjednica Općinskog vijeća 13,oo sati,

· Subota 26.04.2014.g. KUD Zvonko Ban – manifestacija „ZAGORJA V SRCU“,

3.2
D. Culi – iznosi Odluku o dodijeli priznanja Općine Jarmina, a prema prijedlogu Odbora za dodjelu priznanja za ZLATNU PLAKETU  predlažu se:
1. MATEJ  SMETIŠKO– za doprinos u razvoju športa
2. OPG MIROSLAV KOLIĆ – za doprinos u razvoju  gospodarstva
3. UDVDR Ogranak Jarmina – za humanitarno djelovanje

4. DVD JARMINA – za kontinuirani razvoj vatrogastva

5. STJEPAN ILEKOVIĆ – za doprinos u razvoju lokalne samouprave.

Odluka o dodijeli priznanja Općine Jarmina je  jednoglasno usvojena.

Točka 4.

4.1

A. Draganić obrazložio Odluku o naknadi za razvoj vodoopskrbe  a prema predloženoj Odluci  dodatno pojašnjenje o načinu formiranja cijene vode iznosi Đ. Frančić, koje je sastavni dio Odluke, pojašnjenje iznijeto i na pitanje vijećnika  J.Hanžek u svezi predaje cjelokupnog vodovoda i plaćanja paušala.

Odluka o naknadi za razvoj vodoopskrbe je jednoglasno usvojena.

Točka 5.

5.1

T.Lusavec iznosi prijedlog Programa o socijalnoj skrbi. D. Culi zatražio od odbora za socijalnu skrb da svaka 3 mjeseca podnesu vijeću izvješće o podacima i osobama kojima su dodijeljena sredstva ili bonovi po osnovi pomoći.

Odluka o Programu o socijalnoj skrbi je jednoglasno usvojena.

Zaključak da Odbor podnosi izvješća najmanje svaka 3 mjeseca jednoglasno usvojen.

Točka 6.
6.1

Izmjene i dopune proračuna Općine Jarmina za 2014. godinu obrazložio je V. Klarić predsjednik Odbora za financije a koje se mijenja u rashodovnim stavkama:

Umanjuje se za 245.000,oo kuna po rashodovnoj stavci iz programa solarne elektrane.
Uvode se  rashodovne stavke : regionalni vodovod – 180.000,oo kuna

                                                  zeleni otoci ------------  30.000,oo kn

                                                  sanacija deponija -----   35.000,oo kn

Pojašnjenje dao A. Draganić a Odluka o rebalansu proračuna Općine Jarmina jednoglasno prihvaćena.

Točka 7.
7.1
Đ.Franjčić Milić objasnila je značenje prijedloga Odluke o Pravilnika o pristupu informacijama i ponovnu uporabu informacija, za što se donosi i koje su mu značajke, te pojasnila zakonsku regulativu koja nas prisiljava za donošenje  istog Pravilnika.

Odluka o Pravilniku o informacijama bez rasprave jednoglasno usvojena.

Točka 8.
Po ovoj točci nije bilo rasprave.
                                                                                                  Predsjednik  Općinskog vijeća

                                                                                                            Mario  Rožić
